open-index/open-wikipedia-markdown huggingface dataset:
Greystoke: a lenda de Tarzán, o rei dos monos

***Greystoke: a lenda de Tarzán, o rei dos monos*** (en ) é un filme británico dirixido por Hugh Hudson que se estreou en 1984. Baséase na novela *Tarzan of the Apes* de Edgar Rice Burroughs (1912). Estreouse en galego na TVG o 7 de xuño de 2009.

## Sinopse 
O herdeiro da familia Greystoke, John Clayton, orfo ós poucos meses de nacer, é acollido por unha tribo de simios, entre os que vive durante anos. Descuberto polo Capitán belga D'Arnot, o mozo Tarzán é levado a Inglaterra, presentado á súa familia e educado de acordo co seu rango.

## Personaxes 
* Christopher Lambert como John Clayton / Tarzan
* Ralph Richardson como Earl de Greystoke
* Ian Holm como Capitán Philippe D'Arnot. 
* James Foxcomo Lord Charles Esker
* Andie MacDowell como Jane Porter
* Cheryl Campbell como Lady Alice Clayton
* Ian Charleson como Jeffson Brown
* Nigel Davenport como Maior Jack Downing
* Nicholas Farrell como Sir Hugh Belcher
* Paul Geoffrey como Lord John 'Jack' Clayton
* Richard Griffiths como Capitán Billings
* Hilton McRae como Willy
* David Suchet como Buller
* John Wells como Sir Evelyn Blount
* Eric Langlois como Tarzan con doce anos
* Paul Brooke como Reverendo Stimson

## Galardóns e nomeamentos 
* 1984: 3 nomeamentos ós Oscar: Actor secundario (Ralph Richardson), maquillaxe e guión adaptado.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie} 
* Ficha en RottenTomatoes 
* Ficha en BoxOfficeMojo
A historia interminable

***A historia interminable*** (en ) é un filme alemán-estadounidense dirixido por Wolfgang Petersen que se estreou en 1984. Baséase na novela *A historia interminable* de Michael Ende. O tema principal foi interpretado por Limahl.

## Sinopse 
Agochado no faiado do seu colexio, Bastian le durante as horas de clase un libro enigmático, *A historia interminable*, que relata a paulatina destrución do Reino de Fantasía. Unha especie de Nada misteriosa destrúe o país e as criaturas que o habitan. A medida que avanza na lectura, Bastian decátase de que a salvación de Fantasía depende del; de que consiga entrar dentro do libro.

## Personaxes 
* Barret Oliver como Bastian Balthazar Bux
* Noah Hathaway como Atreyu
* Tami Stronach como A emperatriz infantil
* Alan Oppenheimer como a voz de Rock Biter, Falkor, Gmork, e o Narrador
* Thomas Hill como Mr. Koreander
* Deep Roy como Teeny Weeny
* Tilo Prückner como Nighthob
* Moses Gunn como Cairon
* Sydney Bromley como Engywook
* Patricia Hayes como Urgl
* Gerald McRaney como Mr. Bux
* Darryl Cooksey, Drum Garrett, e Nicholas Gilbert como Os nenos que amolan a Bastian

## Notas 
## Véxase tamén 
### Ligazóns externas 
* Ficha na IMDb
Bandeira de Dominica

A **bandeira de Dominica** foi adoptada o 3 de novembro de 1978. Na versión orixinal, o papagaio Sisserou (*Amazona imperialis*) estaba virado cara a dereita (foi cambiado en 1988), e a orde das barras era diferente (amarelo - branco - negro, de arriba abaixo, cambiado en 1981).

As dez estrelas que rodean ó papagaio, representan as dez parroquias que hai na illa.

## Significado 
O verde simboliza a vexetación, o amarelo, ós indíxenas, o branco, á auga, e o negro, á terra.
As dez estrelas rodean a un papagaio *sisserou*, nativo da illa.

## Outras bandeiras 

Ficheiro:Flag of Dominica (1978-1981).svg|Bandeira de 1978 a 1981.
Ficheiro:Flag of Dominica 1981.svg|Bandeira de 1981 a 1988.
Ficheiro:Flag of Dominica 1988.svg|Bandeira de 1988 a 1990.

## Véxase tamén 
### Ligazóns externas 
* Bandeira de Dominica en Flags of the World

[Categoría:Bandeiras introducidas en 1978]]
Basmala

miniatura|300px|dereita|Basmala en caligrafía de estilo persa
A ***basmala*** (en árabe, **بسملة**) é unha fórmula ritual islámica coa que se inician as suras ou capítulos do Corán e que os musulmáns tamén utilizan para iniciar distintos tipos de documentos ou accións, así como motivo ornamental.

A basmala di: بسم الله الرحمن الرحيم *bismi-llāhi r-raḥmāni r-raḥīm*, que se pode traducir como "No nome de Alá, o Clemente, o Misericordioso". Como todos os contidos do Corán, pronúnciase sempre en árabe, lingua litúrxica do islam. A verba *basmala* está formada polas catro primeiras consoantes da expresión máis a letra chamada *ta marbuta* como terminación de xénero feminino. Outra forma de abreviación sería **bismillah**, simplemente "no nome de Alá".

A basmala encabeza 113 das 114 suras do Corán, aínda que non é considerada como aleya ou versículo salvo no caso da *Fatiha*, a primeira sura; e a sura da "Formiga" (aleya trinta). Está ausente na sura 9, probablemente porque esta formaba en orixe un todo coa 8 ou porque a azora 9 constitúe unha azora cargada de advertencias. Encabeza ademais en moitos lugares os textos oficiais, as cartas, escríbese na parte superior dos encerados nos centros de ensinanza e incluso pode encontrarse na primeira plana de xornais. Moitos musulmáns pronúnciana ao iniciar diversas accións, completa ou de forma abreviada: *bismi llāh*, "no nome de Deus".

É tamén a frase máis utilizada na caligrafía árabe ornamental: a maior parte das figuras e composicións realizadas polos calígrafos conteñen a basmala. Estas composicións caligráficas colgan con frecuencia das paredes dos fogares musulmáns ou dos comercios e centros de traballo, nun uso análogo ao que se fai nos países católicos do crucifixo ou outras imaxes.

En numeroloxía, a suma dos valores numéricos asignados ás letras que compoñen a basmala dá como resultado a cifra 786. Por esta razón, nalgúns lugares e especialmente na India e Paquistán, este número substitúe ás veces á basmala. Esta é non obstante unha práctica non recoñecida pola maioría dos musulmáns.

Os árabes utilizan tamén en ocasións a palabra basmala para referirse á fórmula "no nome do Pai, do Fillo e do Espírito Santo" (en árabe, باسم الآب والابن والروح القدس *bismi l-āb, wa-l-ibn, wa-r-rūḥ al-quds*).

## Notas
Avery Johnson

**Avery Johnson**, nado o 25 de marzo de 1965 en Nova Orleáns, Louisiana, é un ex xogador profesional e actual adestrador de baloncesto estadounidense. Na NBA adestrou aos Dallas Mavericks, liderándoos ata as Finais da NBA e a catro tempadas consecutivas con máis de 50 vitorias, e ós Nets, tanto en Nova Jersey coma en Brooklyn. Nos seus anos coma xogador, destacou na súa etapa nos San Antonio Spurs, con quen conseguiu o seu único campionato da NBA na tempada 1998-99.

## Traxectoria deportiva 
### Xogador 
Na súa etapa no instituto, en 1983, Johnson liderou á St. Augustine High School de Nova Orleáns a unha marca de 35-0 e ao campionato da Class 4A de Louisiana State. Johnson se matriculou no New Mexico Junior College antes de irse á Cameron University, e finalmente á Southern University, na cal no seu ano sénior en 1988 liderou a NCAA con 13.3 asistencias por partido, récord de todos os tempos que aínda conserva. Tras a súa graduación en 1988, Johnson non foi elixido no Draft da NBA dese mesmo ano. Johnson asinaría máis tarde cos Seattle SuperSonics, e pasou os 16 anos coma xogador na NBA, incluíndo etapas nos Denver Nuggets, Houston Rockets, Golden State Warriors, e Dallas Mavericks. Johnson foi todo un trotamundos coma xogador, traspasado moi frecuentemente, ou incluso cortado, a súa etapa máis importante nos San Antonio Spurs (1991, 1992–1993, 1994–2001), en particular o seu papel nos Spurs de 1999 que gañaron o campionato contra os New York Knicks, no cal anotou no 5º partido a canastra que lles deu a vitoria e o título da NBA aos Spurs. Os San Antonio Spurs retiraron o número 6 de Johnson o 22 de decembro de 2007 nun partido na casa contra os Los Angeles Clippers. Foi ademais incluído no "San Antonio Sports Hall of Fame" o 20 de febreiro de 2009.

## Véxase tamén 
### Ligazóns externas 
* Perfil coma adestrador en NBA.com
* Perfil coma xogador en NBA.com
* Estatísticas da súa carreira como xogador
* Estatísticas da súa carreira como adestrador
O Mariñao, As Pontes de García Rodríguez, As Pontes de García Rodríguez

**O Mariñao** é un lugar da parroquia das Pontes de García Rodríguez no concello coruñés das Pontes de García Rodríguez na comarca do Eume. Segundo o INE en 2014 tiña tres habitantes (dous homes e unha muller).

## Lugares e parroquias 
### Lugares das Pontes de García Rodríguez 
### Parroquias das Pontes de García Rodríguez
Marraxón

O topónimo **Marraxón** pode referirse a:

;En Galiza
***Marraxón**, lugar da parroquia de Sillobre, no concello de Fene;
***Marraxón de Abaixo**, lugar da parroquia das Pontes de García Rodríguez, no concello das Pontes de García Rodríguez;
***Marraxón de Arriba**, lugar da parroquia das Pontes de García Rodríguez, no concello das Pontes de García Rodríguez.
Vesturland

**Vesturland** (en galego *Rexión Occidental*) é unha das oito Rexións administrativas de Islandia. Está situada ao oeste do país e a súa capital é Borgarnes, aínda que o maior núcleo de poboación é a cidade de Akranes

## Xeografía 
A rexión de Vesturland está localizada na parte central e occidental do país e conta cunha superficie de aproximadamente 9.554&nbsp;km2.

## Demografía 
A poboación do condado ascende a uns 15.601 habitantes, que están repartidos nunha superficie de 9.554 Km2, o que supón unha densidade de poboación de 1,51 habitantes por quilómetro cadrado.

### Condados 
O condado de Vesturland está formado por catro condados:
* Borgarfjarðarsýsla 
* Dalasýsla 
* Mýrasýsla 
* Snæfellsnes-og Hnappadalssýsla

### Municipios 
Vesturland comprende os seguintes municipios:
* Akranes
* Borgarbyggð
* Dalabyggð
* Eyja- og Miklaholtshreppur
* Grundarfjörður
* Helgafellssveit
* Hvalfjarðarsveit
* Kjósarhreppur
* Skorradalshreppur
* Snæfellsbær
* Stykkishólmur

## Galería 

Ficheiro:Stykkisholmur10Ice.JPG|Stykkishólmur
Ficheiro:Cráter Eldborg, Vesturland, Islandia, 2014-08-14, DD 028.JPG|O volcán Eldborg
Ficheiro:Cráter Saxhóll, Vesturland, Islandia, 2014-08-14, DD 062.JPG|O volcán Saxhóll
Ficheiro:Grundarfjörður, Vesturland, Islandia, 2014-08-14, DD 104.JPG|Grundarfjörður
Ficheiro:Malarrif, Vesturland, Islandia, 2014-08-14, DD 048.JPG|Malarrif
Ficheiro:Paisaje en Borgarbyggð, Vesturland, Islandia, 2014-08-15, DD 084.JPG|Borgarbyggð
Ficheiro:Paisajes de Ólafsvík, Vesturland, Islandia, 2014-08-14, DD 069.JPG|Ólafsvík
Ficheiro:Región de Búðahraun, Vesturland, Islandia, 2014-08-14, DD 042.JPG|Búðahraun
Ficheiro:Snæfellsjökull .jpg|O volcán Snæfellsjökull
Ficheiro:Snæfellsjökull-kfk-1.jpg|O Snæfellsjökull
Ficheiro:Kirkjufell, Vesturland, Islandia, 2014-08-14, DD 094.JPG|O monte Kirkjufell
 

## Véxase tamén 
### Ligazóns externas 
* Poboación e territorio
* Historia da Rexión
Norðurland eystra

**Norðurland eystra** (en galego *Rexión Noroccidental*) é unha das oito Rexións administrativas de Islandia. A súa capital é a localidade de Sauðárkrókur.

## Xeografía 
A rexión de Norðurland eystra está situada no sector noroeste do país e conta cunha extensión de 12.592&nbsp;km2.

## Demografía 
A 1 de decembro de 2008 a rexión contaba con 7.395 habitantes, que abarcaban unha superficie de 12.592&nbsp;km², o que supón unha densidade de poboación de 0.587 habitantes por quilómetro cadrado.

### Condados 
Na rexión de Norðurland eystra se encontran os seguintes condados:

* Eyjafjarðarsýsla 
* Norður-Þingeyjarsýsla 
* Suður-Þingeyjarsýsla

### Municipios 
Norðurland eystra comprende os seguintes municipios:

* Akrahreppur (217 habitantes)
* Blönduós (908 habitantes)
* Húnavatnshreppur (426 habitantes)
* Húnaþing vestra ( habitantes)
* Skagabyggð (102 habitantes)
* Skagafjörður ( habitantes) 	
* Skagaströnd (523 habitantes)

## Galería 

Ficheiro:Holakirkja.jpg|Hólar
Ficheiro:Bloenduos 01.jpg|Blönduós
Ficheiro:Drangey1.jpg|A illa de Drangey
Ficheiro:Hofsjökull from Nýi-Dalur july 2005.JPG|O glaciar Hofsjökull
Ficheiro:Bloenduos 01.jpg|Vista da cidade de Blönduós
Vestfirðir

**Vestfirðir** é unha das oito Rexións administrativas de Islandia. A súa capital é a localidade de Ísafjörður.

## Demografía 
miniatura|dereita|220px|Mapa da rexión.
A rexión ten unha poboación total de 7.374 habitantes (2008), o que supón menos do 3% do total da poboación de Islandia, están repartidos nunha superficie de 22.721&nbsp;km2, o que supón unha densidade de poboación de 0,784 habitantes por quilómetro cadrado.

A pouca poboación débese a que a rexión é un lugar rural relativamente illado dos núcleos urbanos e á diminución da demanda de man de obra na agricultura e a industria pesqueira, as principais fontes de ingresos para a rexión.

### Condados 
Esta rexión está formada polos seguintes condados:

* Austur-Barðastrandarsýsla 
* Norður-Ísafjarðarsýsla 
* Strandasýsla 
* Vestur-Barðastrandarsýsla 
* Vestur-Ísafjarðarsýsla

### Municipios 
Vestfirðir comprende os seguintes municipios:

* Árneshreppur
* Bæjarhreppur
* Bolungarvík
* Ísafjarðarbær
* Kaldrananeshreppur
* Reykhólahreppur
* Súðavíkurhreppur
* Strandabyggð
* Tálknafjarðarhreppur
* Vesturbyggð

## Transporte 
As estradas son aínda hoxe en día escasas e inaccesibles (especialmente no inverno), polo que é relatívamente difícil conectarse co resto da illa. Moitos camiños son de grava sóamente. E a frecuencia de choivas ou treboadas obstaculiza o transporte por aire.

Moitas persoas se están trasladando á rexión da capital ou emigran a outros países, como sucedeu despois dunha avalancha en 1995.

## Turismo 
Mentres tanto, planéase facer un maior fincapé no turismo, xa que a beleza dos fiordes forma unha paisaxe moi atractiva. Esta actividade é aínda pouco explotada na zona cerca de Dynjandi (tamén Fjallfoss), posúe unhas fervenzas de cen metros.

## Galería 

Ficheiro:Iceland2008-Isafjordur.JPG|Ísafjörður
Ficheiro:Ísafjördur, Vestfirðir, Islandia, 2014-08-15, DD 047.JPG|Vista aérea de Ísafjörður
Ficheiro:Iceland Bolungarvik 2.jpg|Bolungarvík
Ficheiro:Iceland2008-Sudureyri.JPG|Suðureyri
Ficheiro:Drangajökull.jpg|Le Drangajökull
Ficheiro:Iceland2008-Latrabjarg.cliff.JPG|Os cantís de Látrabjarg
Ficheiro:Atlantic Puffin Latrabjarg Iceland 05.jpg|Araos papagaios en Látrabjarg
Ficheiro:Iceland2008-WestFjords3.JPG|Un cantil
Dýrafjörður, Vestfirðir, Islandia, 2014-08-15, DD 040.JPG|Dýrafjörður
Funny Games

***Funny Games*** é un filme austríaco dirixido por Michael Haneke que se estreou en 1997.

## Sinopse 
Anna, Georg e mailo seu fillo Georgie van a pasar as vacacións á súa bonita casa á beira dun lago. Os seus veciños Fred e Eva chegaron antes que eles. As dúas parellas quedan para xogar ó golf ó día seguinte. Mentres pai e fillo preparan o veleiro, Anna prepara a cea. De súpeto, Peter, un rapaz moi educado que se aloxa na casa dos veciños, preséntase na súa cociña para pedir que lle deixen algúns ovos porque a Eva no lle queda ningún. Deste xeito comeza un macabro xogo entre Peter e o seu amigo Paul, e a familia.

## Personaxes 
* Susanne Lothar como Anna
* Ulrich Mühe como Georg
* Arno Frisch como Paul
* Frank Giering como Peter
* Stefan Clapczynski como Georgie
* Doris Kunstmann como Gerda
* Christoph Bantzer como Fred
* Wolfgang Glück como Robert

## Galardóns e nomeamentos 
* 1997: Festival de Cannes: FIPRESCI. Nomeado á Palma de Ouro (mellor filme).

## Véxase tamén 
### Ligazóns externas 
* Ficha na IMDb 
* Ficha en Filmaffinity
Círculo arterial periescapular

O **círculo arterial periescapular** é unha formación arterial do membro superior, disposta en torno á escápula. Une a arteria subclavia coa arteria axilar.

A partir deste círculo derivan:
* arteria cervical transversa
* arteria escapular transversa
* pequenas pólas cara a arteria subescapular
* pequenas pólas cara a aorta

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Articulacións interfalánxicas da man

As **articulacións interfalánxicas** da man son un conxunto de articulacións que artellan as falanxes entre si, unindo a falanxe proximal coa falanxe intermedia e esta coa falanxe distal. As articulacións máis superiores ou proximais (falanxe proximal e intermedia) son moi semellantes ás inferiores ou distais (falanxe intermedia e distal), pero posúen unha maior mobilidade.

Permiten movementos de flexión e extensión. A flexión prodúcea o músculo flexor común fondo dos dedos da man ao actuar sobre a articulación proximal e distal e a través do músculo flexor común superficial actuando sobre a falanxe proximal. O dedo polgar flexiónao o músculo flexor longo do polgar.

A flexión prodúcena nos dedos II a V os músculos interóseos da man e os músculos lumbricais. No caso do dedo polgar, exténdeo o músculo extensor longo do polgar.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
El Marquet de les Roques

**El Marquet de les Roques** é unha residencia edificada ó costado dunha masía no interior do Parque Natural de Sant Llorenç de Munt i l'Obac. Foi construída a partir do 1895 polo arquitecto Juli Batllevell, nado en Sabadell por encargo da familia do escritor Joan Oliver. Familia que foi propietaria ata a guerra civil.Imaxe do Marquet de les Roques|miniatura|esquerdaHabitada durante os veráns , recibía a visita de grandes nomes da literatura catalá do momento coma Josep Carner, Carles Riba ou Guerau de Liost. Joan Oliver e outros escritores coma Francesc Trabal ou Armand Obiols, membros da chamada Colla de Sabadel e fundadores da editorial La Mirada adoitaban pasar longas tempadas na casa. Actualmente a propiedade é da Deputación de Barcelona e contén un punto de información do Parque Natural de Sant Llorenç e unha exposición sobre Joan Oliver e a Colla de Sabadell. Os fins de semana prográmanse visitas guiadas e diferentes actividades exposicións temporais ou talleres para escolas.

## Véxase tamén
### Bibliografía
* Guia de rutes literàries per la Xarxa de Parcs Naturals, Diputació de Barcelona .

### Ligazóns externas
* El Marquet de Les Roques, equipamento cultural do Parque natural .
Xosé Francisco Ferreiro Abelleira

**Xosé Francisco Ferreiro Abelleira**, nado na Coruña o 20 de marzo de 1952, é un político galego do Bloque Nacionalista Galego.

## Traxectoria 
Graduado Social, doutorouse en Dereito pola Universidade de Santiago de Compostela en 2020 coa tese *Dereitos políticos dos emigrantes galegos. A Galeguidade e o voto emigrante*, dirixida por Luis Míguez Macho. Iniciou a súa actividade política en Santiago de Compostela coincidindo coa reforma asistencial e laboral no Sanatorio Psiquiátrico de Conxo, nas loitas deste centro entre 1973 e 1978. Exerceu como profesor de Formación Profesional en Prácticas Sanitarias e foi ATS no centro de saúde do Irixo. Foi tenente-alcalde do Carballiño. Foi membro do Consello Nacional do BNG e responsable da Comisión de Sanidade e Emigración. Foi elixido deputado por Ourense nas eleccións autonómicas de 1997 e 2001. Foi Delegado Provincial de Vicepresidencia en Ourense.

## Véxase tamén 
### Bibliografía 
* 
* 
### Ligazóns externas 
* Ficha en galegos.info
*
Gibson Explorer

A **Gibson Explorer** é unha guitarra eléctrica de corpo sólido fabricada por Gibson e presentada en 1958. Na data da súa aparición a Explorer ofrecía un deseño radical e "futurista", ao igual que a súa irmá, a Flying V. A Explorer foi o produto final do deseño dun prototipo que anos máis tarde Gibson comercializaría co nome de Futura.

Inicialmente a Explorer non tivo éxito, e a súa fabricación suspendeuse en 1959. En 1976 Gibson re-lanzou a guitarra despois de que outras marcas comezasen a ter éxito vendendo deseños semellantes. A Explorer fíxose moi popular especialmente entre os músicos de hard rock e heavy metal dos anos 70 e 80.
Gibson SG

A **Gibson SG** é unha guitarra eléctrica de corpo sólido fabricada por Gibson. Presentouse no ano 1961 e trátase dun dos modelos máis populares da marca.

## Orixes 
En 1960 as vendas da Gibson Les Paul foron significativamente máis baixas que en anos anteriores. No ano seguinte á Les Paul deuselle un corpo de caoba máis delgado co fondo cha, e con dous cornos para facer máis accesibles os trastes superiores. O unión do mastro foi desprazada tres trastes tamén coa intención de facilitar o acceso a eses trastes. O corpo simplificado abaratou os custos de produción, e a nova Les Paul co seu esvelto mastro foi comercializada como "o mastro máis rápido do mundo". A pesar de que a nova guitarra era popular, ao propio Les Paul non lle importou o novo deseño, e pediu a Gibson que quitase o seu nome da guitarra. Gibson aceptou a petición de Les Paul e o instrumento foi bautizado como "SG" (Solid Guitar). O nome de Les Paul foi borrado oficialmente en 1961, pero a SG continuou levando a placa co nome de Les Paul ata finais de 1963.

Debido á súa popularidade, o estilo do corpo da SG adoita a ser imitado por outros fabricantes, aínda que moito menos que o da Les Paul ou a Fender Stratocaster.
Fender Bronco

A **Fender Bronco** é unha guitarra eléctrica fabricada por Fender dende mediados do ano 1967 ata 1981. Usa o corpo e o mastro da Fender Mustang, pero ten só unha pastilla e un mecanismo de trémolo distinto. A diferenza das outras variantes da Mustang, que teñen unha escala de 22,5 polgadas, a Bronco ofreceuse só nunha escala de 24 polgadas cun diapasón redondeado de palisandro con 22 trastes.

A Fender Bronco apareceu no mercado como unha guitarra de estudo. Fender levaba traballando nela dende 1964, e a súa produción comezou a mediados de 1967. Nun principio debería ser a substituta da Musicmaster e inicialmente vendeuse nun mesmo pack co Fender Bronco Amp, un pequeno amplificador creado tamén para estudantes.

A súa pastilla sinxela estaba montada na posición da ponte, a diferenza da Musicmaster, que só tiña unha na posición do mastro, e das Mustang e Duo-Sonic, que tiñan dúas pastillas. O brazo do trémolo foi o cuarto deseño de Leo Fender e o menos popular de todos, e foi montado só na Bronco.

A Bronco foi normalmente fabricada cun diapasón de palisandro e un acabado estándar "fiesta red", pero na últimas series Fender introduciu o acabado en negro. A Bronco, ao igual que a Musicmaster e a Mustang, deixouse de fabricar en 1981 e substituñida pola serie Fender Lead. As últimas cores dispoñibles foron "vermello dakota", negro, "branco olímpico" e "midnight wine". A diferenza da Mustang, no ano 2008 non foi relanzada, e o nome de Bronco na actualidade só se usa no baixo de Squier Bronco Bass.
A Mourela

O topónimo **A Mourela** pode referirse a:

;En Galiza
***A Mourela**, lugar da parroquia das Pontes de García Rodríguez, no concello das Pontes de García Rodríguez;
***A Mourela**, lugar da parroquia de Valdoviño, no concello de Valdoviño;
***A Mourela Alta**, lugar da parroquia de Santa María de Neda, no concello de Neda;
***A Mourela Baixa**, lugar da parroquia de Santa María de Neda, no concello de Neda;
***A Mourela do Medio**, lugar da parroquia de Santa María de Neda, no concello de Neda;
***A Fontemourela**, lugar da parroquia de Santa Cruz de Parga, no concello de Guitiriz.

## Véxase tamén
### Outros artigos
Gibson Firebird

A **Gibson Firebird** é unha guitarra eléctrica de corpo sólido fabricada por Gibson dende 1963 ata a actualidade.

## Historia 
Gibson lanzou varios modelos novos durante os anos 50 para competir cos instrumentos de Fender, especialmente coa Telecaster e a Stratocaster. Despois do éxito da Les Paul, a popularidade de Gibson comezou a caer nos anos 60. As cores, formas e múltiples pastillas de Fender conseguiron a aprobación de destacados guitarristas. As guitarras de Gibson semellaban pasadas de moda e, axudado polos seus altos prezos, comezaron a baixar as súas vendas.

Gibson fixera incursións en corpos con formas radicais (a Flying V e a Explorer nos 50), pero fracasara no intento. O presidente da campañía, Ted McCarty, contratou ao deseñador de coches Ray Dietrich para facer unha guitarra atractiva para o público. A Firebird colleu as liñas dos aleróns dos coches dos anos 50. Dietrich colleu o deseño da Explorer e redondeou os seus bordos.

A Firebird é a primeira guitarra de corpo sólido de Gibson que usa un mastro introducido no corpo (*neck-through*). O mastro está feito de cinco tiras de caoba intercaladas por catro de nogueira para aumentar a súa resistencia. Destaca tamén o caravilleiro inverso, coas chaves de afinación como as dos banjos, ademais das súas pastillas *mini-humbucking*. Algunhas Firebirds de 1965 levan instaladas a pastilla sinxela de Gibson P-90.
Das Café der toten Philosophen

***Das Café der toten Philosophen. Ein philosophischer Briefwechsel für Kinder und Erwachsene*** (*O café dos filósofos mortos*) é un libro escrito por Nora K e Vittorio Hösle e publicado en 1998.

## Resumo 
Nace da curiosidade e as reflexións dunha nena de once anos chamada Nora K, interesada en atopar respostas a múltiples preguntas sobre as realidades da vida. Preguntas que lle contesta un filósofo amigo da familia, Vittorio Hösle.

Tras ler o libro O mundo de Sofía de Jostein Garder, Nora dáse de conta que moitas das preguntas sobre as que viña reflexionando fai tempo, podíanse catalogar como filosóficas. Nese momento é cando coñece a Vittorio, co que comeza un intercambio de cartas no que a filosofía e a nenez son os protagonistas.

O que teñen en común a filosofía e a nenez é o asombro ante o mundo. De aí que a inxenuidade sexa imprescindible para a filosofía, por iso cando un neno pregunta os porqués da vida en ocasións os adultos escorren a pregunta por medo as consecuencias das respostas reais.

Entre a realidade e a fantasía das conversacións mantidas entre Nora e Höslen cos distintos filósofos (Sócrates, Descartes, Platón, Santo Agostiño...), tanto no café coma nos múltiples lugares descritos no libro, créase así e todo unha larga reflexión por ambos os lados, tanto por Nora como por Höslen, das cuestións máis dispares que os nosos filósofos foron deixando a través da historia.

Nora e Höslen neste libro repasan ideas dispares como se os soños e a realidade son mundos totalmente distintos, se deus existe e nos leva cara a unha verdade ou engánanos. Se as ideas son nosas ou xa existían de antes e non simplemente as retomamos, se somos máquinas ou realmente sentimos. Se o tempo existe unicamente na nosa conciencia, pois o pasado non existe o presente é minúsculo e o futuro aínda non chegou. Se o que a xente prefire ver o reflexo ou a realidade poida ser unha forma de loucura.
## Notas
Sobre a amizade

***Sobre a amizade*** é un diálogo de carácter filosófico escrito por Marco Tulio Cicerón co título orixinal en latín de ***Laelius de Amicitia***. A obra foi traducida ao galego por Alfonso Blanco Quintela e publicada en 1995 por Editorial Galaxia.

Foi escrito no ano 44 a.C., e está ambientado 85 anos antes. Está adicado a Tito Pomponio Ático. O tema principal que trata é a amizade, poñendo a visión epicúrea (a preferida por Ático) fronte á visión estoica (a de Cicerón).

## Contido 
### Clasificación das persoas 
As boas son as persoas que expresan os sentimentos de corazón e non son avariciosa a nivel materialista ou posición social, persoas humildes. As malas son persoas que antepoñen os seus desexos e avaricia ante calquera persoa ou circunstancia.

### Clasificación respecto da amizade 
[miniatura|[Clásicos en Galego 14: *Sobre a vellez* e *Sobre a amizade*.]]
Respecto da amizade, fai outra clasificación: a verdadeira e perfecta, fronte á vulgar e mediocre:
* A verdadeira e perfecta é unha amizade na que o amigo atópase para calquera tipo de circunstancia, tanto alegre como desgraciada. Amizade na que non se sitúa o suposto amigo en situacións comprometedoras e só hai sentimentos de amor e cariño.
* A vulgar e mediocre é unha relación amigábel de conveniencia, para conseguir bens materiais ou status sociais. Amizade na que as persoas son egoístas e buscan o propio beneficio sen importar as consecuencias para a outra persoa.

### Opinións sobre a existencia da amizade 
Pensase que é algo natural, que pertence os instintos de supervivencia e que todas as persoas teñen a tendencia a relacionarse co resto de mundo, sexa con finalidade de interese ou por cariño.

Pensase tamén que é simplemente unha especie de “pacto” para a través destas relacións conseguir metas ou desexos.

A amizade entre dúas persoas que dure ata os últimos días de existencia ten gran dificultade, polo feito de que os intereses, formas de pensar e actuar das persoas cambian co tempo.

### Conclusión 
Quere transmitir e explicar que para Lelio (protagonista que dá a súa valoración da amizade) a amizade é tratar aos demais como che gustaría ser tratado e cando mires a un amigo, míraste a ti mesmo, porque para el, iso é amizade.

## Véxase tamén 
### Outros artigos 
* Clásicos en Galego
* Biblioteca Galega de Clásicos Universais
### Ligazóns externas 
* Ficha na web de Editorial Galaxia.
* *Laelius de Amicitia* en latín, en The Latin Library
Pichi

[miniatura|250px|Grupo de nenas con *pichi* nun colexio de primaria en [Malaisia.]]
miniatura|250px|Muller cun *pichi* vermello.

*Non confundir con ***piche***, as bólas de alcatrán nas praias.*

Un **pichi** ou, en inglés, ***jumper***, é unha peza de roupa, evolución do mono, que se compón dunha saia, ou un pantalón curto, con pecheira e tirantes.

Na actualidade úsano sobre todo nenas e mulleres adolescentes, aínda que tamén poden usalos mullerers adultas.

En Gran Bretaña e en moitos países da Commonwealth británica é habitual nos uniformes de colexios femininos, moda que se estendeu a outros países, como España e moitos latinoamericanos (como a Arxentina, Chile, Colombia, Panamá, República Dominicana ou Venezuela) nos que tamén se usan pichis habitualmente como unifrome escolar.

## Notas 
## Véxase tamén 
### Outros artigos 
* Mono

### Ligazóns externas 
* Imaxes de pichis ou *jumpers*  Cómpre dicir que no inglés dos EE.UU., *jumper dress* equivale ao británico *pullover*.
Reservas Naturais Parciais de Cataluña

Ademais das reservas naturais incluídas dentro dos **Parques Naturais e Nacionais**, a Generalitat de Cataluña creou unha serie de reservas naturais illadas. O obxectivo destas reservas naturais é a protección puntual daquelas especies animais en perigo de extinción e así garantir a súa preservación no territorio catalán. A lontra, a fauna forestal pirinenca (coma o oso pardo ou a pita do monte) ou as aves estépicas coma a ganga son algunhas das especies obxectivo destas reservas.

## Marco legal
A necesidade da creación destas reservas illadas incluíuse no artigo 4 da lei 12/1985 do 13 xuño de espazos naturais. Nesta lei a Administración recoñeceu a necesidade de adoptar medidas para a protección daquelas especies máis vulnerables. Finalmente estas reservas naturais concretáronse no Decreto 123/1987 do 12 de marzo, posteriormente ampliadas coa lei 3/1998 coa creación de diversas reservas de fauna. Nestas reservas non se permite ningunha actividade que poida prexudicar a especie ou poboación pola cal se ten feito a declaración.

## Lista
### Reservas de fauna para a protección da lontra
* Merlès-Lluçanès
* Muga-Albanyà
* Segre–Isòvol e Segre-Prullans
* La Llosa
* Noguera Pallaresa-Bonaigua
* Noguera Pallaresa-Collegats
* Noguera Ribagorçana-Montrebei
* Algars
* Riera de Arbúcies-Hostalric: A riera de Arbúcies é un curso fluvial que nace na parte oriental do Turó de Sesportadores, no Parque Natural do Montseny. Pasa pola vila de Arbúcies e durante 25&nbsp;km percorre a comarca da Selva ata desembocar no Río Tordera. A reserva natural contempla a protección do tramo fluvial e do bosque de ribeira, onde predominan o ameneiro. En total a protección esténdese ó longo de 10&nbsp;km, dende a confluencia da riera de Arbúcies coa riera de Can Horta ata o Tordera.

### Reservas de fauna para a protección de aves estépicas
* Mas de Melons

### Reservas de fauna forestal pirinenca
* Baish Aran
* Alt Àneu

### Reservas de fauna para a protección de aves acuáticas
* Llorenç de Montgai
* Utxera
* Illa de Fluvià
* Desembocadura del Gaià
* Ribera de Flix
* Illes de l’Ebre
* Estanys de la Jonquera
* Torrent del Pi
* Illa de Canet

### Reservas de fauna para a protección da tartaruga mediterránea
*Sant Quirze de Colera

## Véxase tamén
### Bibliografía
* Diari Oficial de la Generalitat de Catalunya. Núm. 833 - 29.4.1987. Departament de la Presidència. DECRET 123/1987, de 12 de març, sobre declaració de reserves naturals parcials per a la protecció d’espècies  animals en perill de desaparició a Catalunya. (Correcció d’errades en el DOGC núm. 859, p.&nbsp;2693, de 3.7.1987) .
*Parcs naturals de Catalunya, Francesc Gurri Serra, Generalitat de Catalunya, Editorial 92 SA, Octubre 1997 .
Distrito de Kumi

O **distrito de Kumi** (en ) é un distrito da Rexión Leste de Uganda. A principal poboación é Kumi, a súa capital.

Limita co distrito de Katakwi polo norte, co distrito de Nakapiripirit polo nordeste, co distrito de Bukedea polo leste, co distrito de Pallisa polo sur e co distrito de Ngora polo oeste.

Segundo o censo do ano 2002 tiña unha poboación estimada de 165.400 habitantes.
Ten unha área de 2.821 km².

Posúe unha estación de ferrocarril da Ugandan Railways.

## Véxase tamén
### Ligazóns externas
*Páxina do Distrito
O escriba sentado

[miniatura|dereita|*O escriba sentado*, exposto no [Museo do Louvre, París.]]
***O escriba sentado***, ás veces denominado **o escriba sentado do Louvre**, é unha das estatuas máis representativas da escultura do Imperio Antigo de Exipto, e unha das máis famosas e ben conservadas de toda a civilización exipcia.

Foi esculpida entre os anos 2480 e 2350 a.C., nunha época en que Exipto estaban no cumio da súa gloria e xa se abandonara a construción de grandes pirámides.

Os artesáns cobren máis campos, as tumbas e os templos teñen unha arquitectura máis complexa e a arte ocúpase de obxectos máis pequenos, reproducindo a vida cotiá.

Os escribas no Antigo Exipto eran persoas moi importantes, xa que eran indispensábeis nun Estado fortemente centralizado, polo que foron representados frecuentemente.

Esta estatua descubriuse en 1850 na necrópole de Saqqara, situada na ribeira occidental do río Nilo, fronte á antiga cidade de Menfis, que foi a capital do Imperio Antigo de Exipto.

## Análise da obra 
[miniatura|220px|Detalle do rostro do *[escriba*.]]
220px|miniatura|Detalle das mans.

Considérase que a estatua deste escriba representa a un alto funcionario da administración. Colocada na capela de culto dunha tumba, a estatua presidía as cerimonias e recibía as ofrendas para o defunto. A súa función tiña, pois, un carácter funerario.

O artista representouno mentres escribía en posición sedente coas pernas cruzadas e, en riba delas, pousa un papiro despregado, mentres está a punto de realizar o seu labor como escriba, polo que sostén un cálamo na súa man (actualmente perdido), levando como peza de roupa un shenti, onde apoia o papiro.

O corpo está esculpido en calcaria, e os seus ollos tallados en cristal de rocha, cuarzo branco e ébano.

A cara está atenta, e a mirada é viva; esta parte do corpo é moi realista, resaltando os pómulos e as meixelas, e os ollos aparentan gran realismo. As mans están tallada con esmerado detalle.

A súa postura é algo hierática, e a súa actitude, tensa. Presenta pregas no ventre que fan resaltar a súa obesidade. A súa boa conservación permítenos ver a policromía antiga, coa aplicación das diferentes cores.

As esculturas de deuses e faraóns (que tamén eran deuses) do Imperio Antigo caracterízanse por mostrar unha actitude hierática. Porén, nesta, por tratarse da dun cortesán, non é estraño o realismo, presentando ao suxeito realizando a súa actividade, ou a representación da obesidade do escriba e o realismo dos ollos, moi detallados.

Actualmente a estatua exhíbese no Museo do Louvre de París, Francia.

## Características 
* Material:
** o corpo está tallado en pedra calcaria policromada.
** os ollos son de cuarzo branco, ébano e cristal de rocha.
* Dimensións:
** altura: 53,7&nbsp;cm 
** largura: 44&nbsp;cm 
** fondo: 35&nbsp;cm
* Posición: sedente. 
* Movemento: está a punto de escribir.
* Actitude: tensa.

## Véxase tamén 
### Outros artigos 
* Escriba
* Imperio Antigo de Exipto
* Museo do Louvre

### Ligazónes externas 
* O Escriba do Louvre, en egiptologia.com 
* www.louvre.fr Louvre
* Descrición do escriba sentado na Web oficial do Louvre
Distrito de Luuka

O **distrito de Luuka** é un distrito da Rexión Leste de Uganda.

Limita co distrito de Buyende polo norte, co distrito de Kaliro polo nordeste, co distrito de Iganga polo sueste, co distrito de Mayuge polo sur, co distrito de Jinja polo suroeste e co distrito de Kamuli polo noroeste.

O distrito comezou a funcionar como tal o 1 de xullo de 2010, anteriormente era un condado do distrito de Iganga. Na tradición kisoga, Luuka e un dos cinco principados do reino de Busoga. Segundo a lenda, Luuka foi fundado en 1737 e tornouse parte do protectorado de Busoga en 1896. O seu goberno tradicional é coñecido como Tabingwa.

Segundo o censo do ano 2002 tiña unha poboación estimada de 185.526 habitantes.

## Notas
Distrito de Kapchorwa

O **distrito de Kapchorwa** é un distrito da Rexión Leste de Uganda, nomeado así pola súa poboación principal Kapchorwa, que significa "casa de amigos".

Limita co distrito de Kween polo norte e o leste, co distrito de Sironko polo sur e co distrito de Bulambuli polo leste e o nordeste.

Baixo a administración colonial, o distrito era o condado de Sebei, localizado no Bugisu Setentrional no antigo distrito de Bukedi. Kapchorwa comezou a ser distrito o 1 de febreiro de 1962, pouco despois da independencia de Uganda.

O distrito é lar da maioría das xentes kalenjin, incluíndo os subrgupos sabiny, pokot e nandi. Foron principalmente gandeiros mais tiveron problemas polos seus veciños do norte, os karamojong, quen invadiu o seu territorio e desprazou a centos de persoas. A poboación máis afectadas vive na chaira de Kapchorwa; particularmente no subcondado de Ngenge, como tamén no distrito de Bukwa. Este desprazamento de poboación resultou nunha pobreza extrema, forzando a xente a vivir en campamentos para desprazados con recursos moi limitados.

No 2005, o condado de Kongasis separouse para formar o distrito de Bukwa. En 2010, parte do territorio foi escindido para formar o distrito de Kween. Conxuntamente, Kapchorwa, Bukwa e Kween, forman a subrexión de Sebei.

Segundo o censo do ano 2002 tiña unha poboación estimada de 74.300 habitantes.

A agricultura de subsistencia, así como a gandaría, son as principais actividades económicas do distrito.

## Véxase tamén
### Ligazóns externas
* Páxina do distrito
Distrito de Kween

O **distrito de Kween** é un distrito da Rexión Leste de Uganda. A poboación capital atópase en Binyiny, unha das dúas municipalidades do distrito.

Limita co distrito de Nakapiripirit polo norte, co distrito de Amudat polo nordeste, co distrito de Bukwa polo leste, coa República de Kenya polo sur, co distrito de Kapchorwa polo oeste e co distrito de Bulambuli polo noroeste.

O distrito comezou a funcionar como tal o 1 de xullo de 2010, anteriormente formaba parte do Distrito Kapchorwa. Conxuntamente co Distrito Kapchorwa e co Distrito Bukwa, forma parte da subrexión Sebei. Atópase ao norte do Monte Elgon, a unha altitude media de 1.900 msnm.

Segundo o censo do ano 2002 tiña unha poboación estimada de 67.171 habitantes.

Está cruzado pola Autoestrada Mbale-Moroto na súa zona oeste, con dirección norte-sur.

## Notas 
## Véxase tamén 
### Ligazóns externas 
* Electoral Constituencies of Kween District
Distrito de Kibuku

O **distrito de Kibuku** é un distrito da Rexión Leste de Uganda, nomeado así pola súa poboación capital, Kibuku.

Limita co distrito de Pallisa polo norte, co distrito de Budaka polo leste, co distrito de Butaleja polo sur e co distrito de Namutumba polo oeste.

Comezou a funcionar como distrito o 1 de xullo de 2010, anteriormente formaba parte do distrito de Pallisa.

Segundo o censo do ano 2002 tiña unha poboación estimada de 128.219 habitantes.

## Notas
Distrito de Katakwi

O **distrito de Katakwi** é un distrito da Rexión Leste de Uganda, nomeado así pola súa poboación capital Katakwi.

Limita co distrito de Napak polo norte, co distrito de Nakapiripirit polo leste, co distrito de Kumi polo sur, co distrito de Ngora e co distrito de Soroti polo suroeste e co distrito de Amuria polo oeste.

Foi creado en 1997, sendo anteriormente parte do distrito de Soroti. Atópase dentro da subrexión de Teso, lar dunha poboación estimada de 2,5 millóns de persoas das etnias iteso e kumam. En xuño de 2005, a parte oeste do distrito separouse para formar o distrito de Amuria.

Segundo o censo do ano 2002 tiña unha poboación estimada de 118.900 habitantes.

A agricultura de subsistencia así como a gandaría son as principais actividades económicas do distrito.

## Véxase tamén
### Ligazóns externas
* Páxina do Distrito
Alcibíades Arosemena

**Alcibíades Arosemena Quinzada**, nado en Los Santos o 20 de novembro de 1883 e finado en Cidade de Panamá o 8 de abril de 1958, foi un diplomático e político panameño, presidente do seu país entre 1951 e 1952.

## Notas
Something Better Change

***Something Better Change*** é o álbum de estrea da banda canadense de punk rock D.O.A.. O disco gravouse entre 1977 e 1980 en Vancouver, e foi publicado nese último ano a través do selo Can. Friends.

No ano 2000 o disco foi re-editado a través do selo do cantante Joey Shithead, Sudden Death, para o mercado canadense. No 2002 re-lanzouse polo selo do ex-líder de Dead Kennedys Jello Biafra, Alternative Tentacles. A re-edición incluía unha canción extra, a re-gravada "Disco Sucks" do seu primeiro EP, que agora aparecía co nome "New Wave Sucks". En maio do 2011 unha versión remasterizada do álbum foi publicada a través de Sudden Death Records en CD e en vinilo.

## Listaxe de cancións 
# "New Age" (David Gregg, Joey Shithead) – 2:18 
# "The Enemy" (Chuck Biscuits, Shithead) – 2:53 
# "2 + 2" (Biscuits, Shithead) – 4:08 
# "Get Out of My Life" (Brian Roy Goble, Joey Keithley, Ken Montgomery, Simon Werner) – 2:07 
# "Woke up Screaming" (Shithead) – 2:42 
# "Last Night" (Biscuits) – 3:23 
# "Thirteen" (Shithead) – 2:23 
# "Great White Hope" (Biscuits) – 2:53 
# "The Prisoner" (Shithead) – 2:01 
# "Rich Bitch" (Shithead) – 3:00 
# "Take a Chance" (Shithead) – 1:48 
# "Watcha Gonna Do?" (Shithead) – 4:44 
# "World War 3" (Biscuits, Shithead) – 3:46 
# "New Wave Sucks" (Shithead) – 1:01
Turbonegro

**Turbonegro** é unha banda norueguesa de punk rock procedente de Oslo. Inicialmente estivo activa dende 1989 ata 1998, e posteriormente reformouse no ano 2002. O seu estilo combina glam rock, punk rock e hard rock nun son que o grupo describe como "deathpunk".

Entre as principais influencias de Turbonegro están Black Flag, Rolling Stones, Kiss, Venom, Radio Birdman, AC/DC, Iggy Pop & James Williamson, Circle Jerks, Ramones, Alice Cooper, Negazione, The Dictators e The Stooges, ademais de artistas de rock noruegués como DumDum Boys, Raga Rockers e Jokke & Valentinerne.

## Discografía 
* *Hot Cars and Spent Contraceptives* - 1992
* *Helta Skelta* - 1993
* *Never is Forever* - 1994
* *Ass Cobra* - 1996
* *Apocalypse Dudes* - 1998
* *Scandinavian Leather* - 2003
* *Party Animals* - 2005
* *Retox* - 2007
* ''Sexual Harassment - 2012

## Véxase tamén 
### Ligazóns externas 
* Páxina oficial
Bandeira da República Dominicana

A **bandeira da República Dominicana**, de acordo co descrito dentro do artigo 31 e 32 da Constitución, ten unha cruz no centro que se estende cara ás extremidades e divide a bandeira en catro rectángulos: os de arriba son azul (no lado do mastro) e vermello, e os de abaixo son vermello (no lado do mastro) e azul. No centro da cruz ten un escudo cunha póla de oliveira (esquerda) e unha póla de palma (dereita). Enriba do escudo hai unha cinta azul co lema nacional: Deus, Patria, Liberdade. Debaixo do escudo hai outra cinta, desta volta vermella, coas palabras República Dominicana escritas nela.

## Outras bandeiras 

>
Ficheiro:Civil Ensign of the Dominican Republic.svg|Bandeira de uso civil e da mariña mercante

## Véxase tamén 
### Ligazóns externas 
* Bandeira da República Dominicana en Flags of the World
News and Tributes

***News and Tributes*** é o segundo álbum da banda inglesa de post-punk revival The Futureheads, editado o 29 de maio do 2006. O seu primeiro sinxelo, "Skip to the End", publicouse o 15 de maio. O álbum, ao igual que o da súa estrea, recibiu boas críticas, e destacaban a madurez do son da banda. Porén, ao contrario do seu anterior traballo, *News and Tributes* non tivo boas vendas, o que fixo que o grupe fose botado do seu selo, 679 Recordings.

Con este álbum The Futureheads foron comparados con Blur, particularmente co seu disco *Modern Life Is Rubbish*. Foi producido por Ben Hillier, que tamén traballou con Blur e Depeche Mode. O tema "News and Tributes" está adicado ás vítimas do accidente de Múnic, un accidente de avión en 1958 onde morreron varios xogadores do United players.

A edición estadounidense do álbum contén as catro cancións que aparecen no EP *Area*, "Area", "Help Us Out", "We Cannot Lose" e a remestura de Shy Child do tema "Decent Days And Nights".

## Listaxe de cancións 
# "Yes/No" – 3:00
# "Cope" – 2:51
# "Fallout" – 2:59
# "Skip to the End" – 2:54
# "Burnt" – 3:41
# "News and Tributes" – 3:49
# "The Return of the Berserker" – 2:36
# "Back to the Sea" – 3:24
# "Worry About It Later" – 3:38
# "Favours for Favours" – 2:52
# "Thursday" – 3:46
# "Face" – 3:31
### Cancións extra na edición estadounidense 
# "Area" - 2:46
# "Help Us Out" - 2:21
# "We Cannot Lose" - 2:31
# "Decent Days and Nights (remestura de Shy Child)" - 4:35
Eyjafjarðarsýsla

**Eyjafjarðarsýsla** é un dos vinte e tres condados de Islandia. Está situado ao norte do país.

## Xeografía 
Eyjafjarðarsýsla está situado ao norte de Islandia, na rexión de Norðurland Eystra. Limita cos condados de Suður-Þingeyjarsýsla ao leste, Skagafjarðarsýsla ao oeste, e Rangárvallasýsla e Árnessýsla ao sur, así como coas cidades independentes de Akureyri (nordeste), Dalvík e Ólafsfjörður (norte). O condado de Suður-Þingeyjarsýsla ten unha extensión de 3.930 quilómetros cadrados.

## Demografía 
No condado de Eyjafjarðarsýsla residen un total 20.903 habitantes repartidos nos seus 3.930 quilómetros cadrados de superficie, o que supón unha densidade de poboación de 5,32 habitatnes por quilómetro cadrado.

### Municipios 
Eyjafjarðarsýsla comprende os seguintes municipios (entre paréntese os antigos municipios):

* Akureyri con Hrísey
* Grímseyjarhreppur
* Dalvíkurbyggð
** (Svarfaðardalshreppur)
** (Árskógshreppur)
* Eyjafjarðarsveit
** (Hrafnagilshreppur)
** (Saurbæjarhreppur)
** (Öngulsstaðahreppur)
* Arnarneshreppur
* Hörgárbyggð
** (Skriðuhreppur)
** (Öxnadalshreppur)
** (Glæsibæjarhreppur)

### Localidades 
Eyjafjarðarsýsla comprende as seguintes localidades:

## Véxase tamén 
### Ligazóns externas 
Localidades de Eyjafjarðarsýsla
Cartas Católicas

As **Cartas católicas** é unha división dos libros do Novo Testamento que abrangue os escritos en forma epistolar que se atribúen a distintos apóstolos. O adxectivo *católico* hai que tomalo no seu sentido etimolóxico de *universal*.
## Características, autores e datas de composición 
As cartas chámanse católicas por contraposición ás cartas particulares de Paulo de Tarso. As deste sempre tiñan como destinataria unha comunidade concreta (Roma, Corinto...), mentres que as católicas van dirixidas aos critiáns en xeral.

Todas as cartas se titulan co nome do apóstolo que figura como autor. Neste caso, o termo autor habería que entendelo nun senso moi amplo, un pouco ao xeito do que, na filosofía grega, sucede con Pitágoras e a súa escola. Hai que pensar nun autor que crea arredor del un grupo de discípulos, neste caso unha comunidade cristiá, e que inspira os escritos que estes redactan.

En canto as datas de composición, algúns dos escritos se sitúan entre os máis serodios do Novo Testamento, arredor do ano 100 ou 110.

## As cartas 
Tal como as atopamos hoxe nas versións modernas da Biblia, as cartas ordénanse por tamaño, da máis longa á máis breve:
* Carta de Santiago: destaca o seu contido social con tons case revolucionarios. Na cuestión teolóxica sinalar a reflexión sobre a relación entre fe e obras e os parágrafos que serven de base bíblica ao sacramento da unción de enfermos.
* I Carta de Pedro
* II Carta de Pedro
* I Carta de Xoán: destaca a reflexión sobre o “Deus é amor”.
* II Carta de Xoán
* III Carta de Xoán
* Carta de Xudas